Агрэсіўны ціск звездашоў працягнуўся і на пачатку другога тайма. І было лагічна, што бясконцыя спробы прабіць браму барысаўчан рана ці позна, але скончацца поспехам. Так і атрымалася на 55-й хвіліне. Брак у абароне прывёў да таго, што паўабаронца Неманья Радоньіч апынуўся ў штрафной БАТЭ і ва ўпор пацэліў у вароты. А неўзабаве нашы гульцы ледзь не прапусцілі і другі гол. Пасля гэтага халоднага душу падапечныя Аляксандра Ермаковіча схамянуліся і пачалі абстрэльваць браму “Црвены Звезды”. Паступова ініцыятыва перайшла да БАТЭ, і ўжо на 73-й хвіліне Мікалай Сігневіч прыгожа замкнуў галавой навес Мірка Іваніча.